આમ થવાથી સાઉદી અરેબિયાને વધુ મહત્ત્વ મળશે. સાઉદી અરેબિયા પહેલાંથી જ અમેરિકાનું સહયોગી રહ્યું છે. વળી તે પશ્ચિમ એશિયાની દબંગ રાજનીતિમાં ઈરાનનું મુખ્ય હરીફ છે. ઈરાન જે ક્રૂડની નિકાસ કરે છે તેમાં તેના મુખ્ય આયાતકારો ચીન અને ભારત છે. આ બંને દેશો ઈરાનથી નિકાસ થતા કુલ તેલમાંથી અડધો અડધ તેલ ખરીદે છે. તેથી ઈરાન પરના આર્થિક પ્રતિબંધો ચીન અને ભારતને સહુથી વધુ પ્રભાવિત કરી શકે છે. ચીનનું તો જે થવાનું હોય તે થાય, પરંતુ ભારતની પરેશાનીઓ વધી શકે છે.